คือผมสามารถไปฉีดกระตุ้นที่โรงพยาบาลไหนก็ได้ใช่ไหมครับ เคยฉีดแบบครบคอร์สมาแล้ว ไม่จำเป็นต้องใช้ยาตัวเดิมได้ใช่ไหมครับ ตัวยาที่ฉีดกระตุ้น กับตัวยาที่ตอนฉีดเป็นคอร์ดตอนโดนกัดมาครั้งแรก คือ ยาตัวเดียวกันไหมครับ และ ประสิทธิภาพเหมือนกับยาตอนที่ฉีดเป็นคอร์สไหมครับ
สวัสดีค่ะ หากเคยฉีดวัคซีนป้องกันพิษสุนัขบ้าครบคอร์สตามกำหนดมาแล้วอย่างน้อย 3 เข็ม ไม่ว่าจะเป็นการฉีดแบบเข้ากล้ามเนื้อหรือฉีดแบบเข้าใต้ผิวหนังก็ตาม เมื่อโดนสัตว์กัดหรือข่วนอีก ก็ให้ฉีดกระตุ้นเพียง 1 เข็มหากยังไม่เกิน 6 เดือนนับจากที่ได้ฉีดเข็มสุดท้ายไป หรือฉีดกระตุ้น 2 เข็ม หากเข็มสุดท้ายได้ฉีดไปนานเกิน 6 เดือนแล้วสำหรับยี่ห้อที่ใช้ฉีดนั้น สามารถใช้ยี่ห้อใดก็ได้ ประสิทธิภาพไม่แตกต่างกัน และไม่จำเป็นต้องเป็นยี่ห้อเดียวกับที่เคยฉีดแบบครบคอร์สมาก่อนค่ะ